Paku Alam VI

42px Raja Pakualaman
Kanjeng Gusti Pangéran Adipati Arya Paku Alam VI (Hanacaraka: ꦑꦚ꧀ꦗꦼꦁꦓꦸꦱ꧀ꦠꦶꦦꦔꦺꦫꦤ꧀​ꦄꦢꦶꦥꦠꦶꦄꦂ​ꦪꦦꦏꦸꦄꦭꦩ꧀꧇꧖꧇) dipuncekak Paku Alam VI miyos ing dinten Kamis Legi 4 Ruwah 1784 utawi 9 April 1856.Dwiyanto, Djoko. 2009. Puro Pakualaman Sajarah, Kontribusi, dan Aji Kejuangannya. Yogyakarta: Paradigma Indonesia. Hal 53. Piyambakipun dipunangkat dados Kepala Kadipatèn Pakualaman ing dinten Kamis Pahing 21 Besar 1830 utawi 11 April 1901 kanthi sesebutan KGPAA Paku Alam VI. Nalika semonten, yuswanipun piyambakipun sampun 45 taun. Nalika dados Kepala Kadipaten, Paku Alam VI gadhah pangarep-arep manawi putra mbajengipun inggih punika BRMH Surarja utawi Paku Alam VII saged nggantosaken kalungguhan Sri Paku Alam VI.Buys, Brandts JS. Sri Paku Alam VI. Majalah Djawa No.4 bulan Dhésèmber 1931. Hal 125. Pramila, Paku Alam VI paring wejangan pendhidhikan kilèn déning Paku Alam VII.Purwokoesoemo, Soedarisman. 1985. Kadipaten Pakualaman. Yogyakarta: Gajah Mada University Press.

Paku Alam VI séda sadèrèngipun Paku Alam VII dipunangkat dados Kepala Kadipatèn Pakualaman.Prawirohadikusumo, Soejono. 1999. Jumeneng Dalem KGPAA Paku Alam IX. Yogyakarta: Puro Pakualaman. Paku Alam VI séda ing dinten Rebo Legi 2 Rabiul akir 1832 utawi 9 Juni 1902.Dewantara, Hadjar. 1967. Kebudayaan Umum. Yogyakarta: Taman Siswa. Paku Alam VI mangku kalungguhan dados Kepala Kadipatèn Pakualaman namung 14 sasi kémawon. Nalika séda, yuswanipun piyambakipun taksih 46 taun langkung sakedhik. Paku Alam VI dipunsarékaken ing pasaréyan Giriganda sesarengan bapakipun, inggih punika Sri Paku Alam V.

 Putra-Putri 
Paku Alam VI patutan putri ingkang cacahipun sanga, inggih punika:
 BRA Bratadiningrat, garwanipun Bupati Madiun (saking garwa padmi, ingkang ing sajarah Pakualaman dikenal kanthi sesebutan “Gusti Timur”).
 BRM Surtiya (saking garwa padmi Gusti Timur), séda nalika piyambakipun sinau ing nagari Walandi. Piyambakipun dipunsarékaken ing nagari Walandi.
 Paku Alam VII, nalika taksih nèm gadhah asma BRMH Surarja (saking garwa padmi Gusti Timur).
 BRA Mangkudiningrat, krama kaliyan KPH Mangkudiningrat saking Kasunanan Surakarta (saking garwa padmi Gusti Timur).
 BRA Suryasusarsa, krama kaliyan KPH Suryasusarsa saking Mangkunegaran (saking garwa padmi Gusti Timur).
 KPH Suryaningprang (saking garwa padmi Gusti Timur).
 BRMH Suryanataningrat (saking garwa ampéyan)
 BRA Natadiningrat, krama kaliyan Ir. Natadiningrat, ingkang salajengipun gantos asma dados Prof. Ir. Wreksodiningrat.
 BRA Natasudirya (saking garwa ampéyan).

 Ugi pirsani 
 Kadipatèn Pakualaman ing Yogyakarta.
 Pratélan Ratu Mataram Enggal

 Pranala njaba 
 Pakualaman - The Kartasura Dynasty - Genealogy

 Cathetan suku 

Kategori:Lair 1856
Kategori:Pati 1902
Kategori:Kadipaten Pakualaman
Kategori:Raja Jawa